ఆంధ్ర ప్రదేశ్
1953 అక్టోబరు 1న మద్రాస్ రాష్ట్రంలోని తెలుగు భాషీయులు ఎక్కువగా ఉన్న ప్రాంతాలను, రాయలసీమ దత్త జిల్లాలను కలిపి ఆంధ్రరాష్ట్రం ఆవిర్భవించింది. రాష్ట్రాల పునర్విభజన బిల్లు ఆమోదం పొందాక భాషా ప్రయుక్త రాష్ట్రాలు వచ్చాయి. హైదరాబాదు రాజ్యంలోని మరాఠీ జిల్లాలు మహారాష్ట్రకూ, కన్నడ భాషీయ జిల్లాలు కర్ణాటకకూ పోగా, మిగిలిన హైదరాబాదుతో కూడుకుని ఉన్న తెలుగు మాట్లాడే నిజాం రాజ్యాధీన ప్రాంతం ఆంధ్రరాష్ట్రంలో కలిసింది. అలా 1956, నవంబరు 1న అప్పటి హైదరాబాద్ రాష్ట్రంలోని తెలంగాణ ప్రాంతాన్ని మరియు మద్రాస్ నుండి వేరుపడ్డ ఆంధ్ర రాష్ట్రాన్ని కలిపి హైదరాబాద్ రాజధానిగా ఆంధ్ర ప్రదేశ్ ఏర్పడింది. అడపా దడపా సాగిన వేర్పాటు ఉద్యమాల ఫలితంగా దాదాపు 58 సంవత్సరాల తరువాత 2014 జూన్ 2 న పునర్విభజింపబడింది . నవ్యాంధ్రప్రదేశ్ మరియు తెలంగాణలు 2 తెలుగు రాష్ట్రాలుగా 2014 జూన్ 2 నుంచి అమలులోకి వచ్చాయి.
హైదరాబాదు, ఆంధ్ర ప్రదేశ్ మరియు తెలంగాణాల ఉమ్మడి రాష్ట్ర రాజధానిగా పది సంవత్సరాల వరకు కొనసాగే అవకాశముంది. అమరావతిలో కొత్త రాజధానికి 2015 అక్టోబరు 23 న శంకు స్థాపన జరిగింది.. 2017 మార్చి 2న శాసనసభ ప్రారంభించబడి పరిపాలన మొదలైంది. దేశంలోనే 2వ అతి పెద్ద కోస్తా తీరం ఈ రాష్ట్రంలో ఉంది.
అహ్మదాబాద్ స్వర్ణ జయంతి రాజధాని ఎక్స్‌ప్రెస్
అహ్మదాబాద్ స్వర్ణ జయంతి రాజధాని ఎక్స్‌ప్రెస్ 20 శతాబ్ధంలో  ప్రారంభించిన ఆఖరి రాజధాని ఎక్స్‌ప్రెస్ .ఇది గుజరాత్ లో గల అహ్మదాబాద్ నుండి ఢిల్లీ వరకు ప్రయాణిస్తుంది.దీనిని భారతదేశానికి స్వాతంత్రం వచ్చిన 50సంవత్సరాలకు అంటే స్వర్ణ జయంతి ఉత్సవాల సమయంలో 1997 జనవరి 1 న ప్రారంభించారు.స్వర్ణ జయంతి ఉత్సవాల సమయంలో ఈ రైలుకు ప్రారంభించడం వల్ల దీనికి  స్వర్ణ జయంతి రాజధాని ఎక్స్‌ప్రెస్  గా పేరు పెట్టారు.
అహ్మదాబాద్ స్వర్ణ జయంతి రాజధాని ఎక్స్‌ప్రెస్ ను భారత దేశ 50వ స్వాతంత్ర ఉత్సవాల సందర్భంగా ప్రారంభించారు.అహ్మదాబాద్ ,ఢిల్లీ ల మద్య మీటర్ గేజ్ రైల్వే లైన్ ను బ్రాడ్ గేజ్ గా మార్చిన తరువాత ఈ రైలును ప్రవేశపెట్టారు.దీనిని మొదటగా వారాంతపు రైలుగా ప్రారంభించినప్పటికీ 2013 మార్చి 1 నుండి దీనిని రోజువారి సర్వీసుగా మార్చారు.
అహ్మదాబాద్ స్వర్ణ జయంతి రాజధాని ఎక్స్‌ప్రెస్ గుజరాత్,రాజస్థాన్,హర్యానా,ఢిల్లీ రాష్ట్రాల గుండా ప్రయాణిస్తూ సబర్మతీ,మెహసాన జంక్షన్,పాలం పూర్,అజ్మీర్,జైపూర్ ల గుండా పోతూ న్యూఢిల్లీ రైల్వే స్టేషన్ చేరుతుంది.
అహ్మదాబాద్ స్వర్ణ జయంతి రాజధాని ఎక్స్‌ప్రెస్ లో 1 ,మొదటి తరగతి ఎ.సి భోగీ,5 రెండవ తరగతి ఎ.సి భోగీలు,11 మూడవ తరగతి ఎ.సి భోగీలు,1 పాంట్రీకార్,2 జనరేటర్ భోగీలతో కలిపి మొత్తం 20భోగీలుంటాయి.